OpenLLM-France/wikimedia huggingface dataset:
# Paddy McNair

Patrick James Coleman "Paddy" McNair (nascut el 27 d'abril de 1995) és un jugador professional de futbol d'Irlanda del Nord que juga com a defensa central per al Manchester United FC i la selecció de futbol d'Irlanda del Nord.

## Referències

* ↑ «Profile of Patrick McNair». Arxivat de l'original el 8 de novembre 2015. [Consulta: 1r novembre 2015].
# La Boîte magique

La Boîte magique és una pel·lícula tunisiana dirigida per Ridha Béhi, estrenada el 2002. Va ser seleccionada com a entrada tunisiana per la Millor pel·lícula en llengua estrangera als Premis Oscar de 2002, però no va ser nominada.

## Argument

Raouf, un director, rep l'encàrrec de dirigir una pel·lícula sobre la seva relació amb el cinema quan era petit. Es submergeix en els seus records de Kairouan.

## Repartiment

* Marianne Basler : Lou
* Abdellatif Kechiche : Raouf
* Hichem Rostom : Mansour
* Lotfi Bouchnak : le père
* Medhi Rebii : Raouf enfant
* Myrna Maakaron : la fille
* Samia Rhaiem

## Premis i nominacions

* Premi especial del jurat al Festival de Cinema de Cartago

## Notes i referències

* ↑ «Record-Breaking 54 Countries in Competition for Oscar». Academy of Motion Picture Arts and Sciences, 2 December 2002. Arxivat de l'original el 19 December 2002. [Consulta: 11 juliol 2018].
* ↑ «La Boîte magique», 24 juin 2019..

## Enllaços externs

* Tràiler de la pel·lícula a YouTube
# Província de Gümüşhane

Gümüşhane és una província situada al nord de Turquia, Regió de la Mar Negra. Limita a l'est amb Bayburt, al nord amb Trebisonda i a l'oest amb Giresun i Erzincan. Ocupa una extensió de 6.575 km²; i té una població de 130.976 habitants (2009). El nom Gümüşhane vol dir casa d'argent en turc, atès que la ciutat té una rica història minera (d'argent i bronze) i era la font d'exportacions per a Trebisonda. El nom grec antic de la ciutat era Θήρα; (Thera) que vol dir porta o entrada.

## Geografia

Gümüşhane està envoltada per altes muntanyes, les Zigana-Trebisonda al nord, Çimen al sud, Giresun a l'oest i les Muntanyes Pulur i Soğanlı a l'est. El trekking és un esport molt popular en aquestes muntanyes. El Mont Zigana disposa d'una estació d'esquí i és un lloc turístic ben conegut pels amants dels esports d'hiverns. L'Abdal Musa (3.331 m.) és el cim més alt d'aquest indret. Els arbres principals als boscos són el pi escocès i l'avet, i hi ha molts animals i ocells en l'àrea. També hi trobem força llacs, com ara el Karanlk Göl, Be Göller, Artebel Gölü i Kara Göller que són al cim de Muntanya Gavurdağı, i estan preservats com a parcs naturals. Totes aquestes muntanyes ocupen un 56% de la superfície total de la província de Gümüşhane

## Districtes

La província de Gümüşhane es divideix en 6 districtes:
* Gümüşhane
* Kelkit
* Köse
* Kürtün
* Şiran
* Torul

## Enllaços externs

* Informació i notícies de Gümüşhane Arxivat 2009-04-02 a Wayback Machine.
* Informació i notícies de Gümüşhanespor
* Lloc web oficial del municipi
* Web d'informació i notícies de Gümüşhane
* Informació del pronòstic del temps a Gümüşhane Arxivat 2017-10-19 a Wayback Machine.
# Palau de Golestan

Palau de Golestan (persa: کاخ گلستان, Kakheh Golestan) és l'antic complex reial de la dinastia qajar a Teheran, la capital de l'Iran. Està inscrit a la llista del Patrimoni de la Humanitat de la UNESCO des del 2013.
És el més antic dels monuments històrics de Teheran; el Palau Golestan (també Gulistan, literalment el Palau de la Terra de les Roses) pertany a un grup d'edificis reials que abans es tancava dins dels murs de fang de la ciutadella de Teheran.

## Referències

* ↑ Centre, UNESCO World Heritage. «Golestan Palace» (en anglès). [Consulta: 17 març 2021].
# Mare de Déu de la Pietat del Castell d'Orcau

La Mare de Déu de la Pietat és l'antiga capella del castell d'Orcau. És romànica, i està profusament decorada a l'estil de les esglésies del segle xi, amb decoració llombarda. Anteriorment havia estat advocada a Santa Maria.
El 1074 és ja esmentada aquesta església, com a Santa Maria de Orkal, i més tard és profusament documentada. Fou parròquia fins que aquesta es traslladà al temple de Santa Maria de baix el poble. El 1758 ja està documentada dedicada a la Mare de Déu de la Pietat, i consta a les relacions del moment com a ermita.
Aquesta església, com tot el castell, rebé molt el 1938, en haver-s'hi instal·lat una fortificació militar de l'exèrcit franquista. Anys més tard, el 1962, s'ensulsiaren la façana de migdia i la volta, i tota l'església quedà en ruïnes. Tanmateix, romanen dempeus més de la meitat de l'absis i de la façana de ponent, i tot el mur nord.
Es tracta d'un temple d'una sola nau, que era coberta amb volta de canó, capçada per un absis amb decoració llombarda, i amb la nau segmentada en quatre trams gràcies a tres arcs torals. Per l'aparell, ben disposat però relativament petit, es pot concloure que és obra de la segona meitat del segle xi. Ara bé, els basaments de llevant presenten murs ciclòpies i fragments d'opus spicatum, que remeten a èpoques anteriors.
Hi ha fotografies anteriors al 1962 que ens mostren la bellesa d'aquesta construcció medieval.
Al Museu Nacional d'Art de Catalunya es conserven unes magnífiques pintures murals romàniques, que mostren fragments d'imatges dels apòstols. S'hi reconeixen Sant Pau, Sant Tomàs i potser Sant Joan.
A les parets que romanen dempeus encara avui dia es poden observar dos fragments de pintures murals: un apòstol i l'intradós de la finestra de l'absis.

## Bibliografia

* ADELL I GISBERT, Joan-Albert, CASES I LOSCOS, Maria-Lluïsa i DOMÈNEC I VIVES, Ignasi., "Mare de Déu de la Pietat del Castell d'Orcau (abans Santa Maria)", a Catalunya romànica, XV, el Pallars. Barcelona: Enciclopèdia Catalana, 1993. ISBN 84-85194-56-X
* BURON, Vicenç. Esglésies i castells romànics del Pirineu català i Andorra: Guia. Tremp: Garsineu Edicions, 1994 (Biblioteca pirinenca; 10). ISBN 84-88294-28-X
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
# Sansepolcro

Sansepolcro (antigament, Borgo del Santo Sepolcro, d'aquí la forma vulgar «el Borgo»; erròniament Sant Sepolcro o S. Sepolcro) és un municipi de la província d'Arezzo, a la regió de la Toscana, a Itàlia; amb els seus 16.000 habitants, és el centre més poblat de la Valtiberina toscana. El territori comunal té una extensió de 91,48 km² i es troba en els límits orientals de la Toscana, entre la ribera esquerra del Tíber i els Alpe della Lluna.
Va ser el lloc de naixement dels pintors Piero della Francesca, Raffaellino del Colle (un pupil de Rafael) i Angiolo Tricca. També va néixer aquí el matemàtic Luca Pacioli.
L'economia es basa en l'agricultura. La indústria inclou manufactura, menjar i productes farmacèutics. És la casa de la pasta Buitoni que va ser fundada per Giulia Buitoni en 1827.
Limita amb els municipis d'Anghiari, Badia Tedalda, Borgo Pace, Citerna, Città di Castello, Pieve Santo Stefano, San Giustino.
Pertanyen al municipi les frazioni de Basilica, Cignano, Giardino, Gragnano, Gricignano, Melello, Montagna, Pocaia, Santa Fiora, Trebbio i Vannocchia.

## Història

D'acord amb la tradició, la ciutat va ser fundada al voltant de l'any 1000 per dos pelegrins (Arcanus i Aegidius), els qui van instituir aquí un oratori (on avui està la catedral) durant el seu retorn de Terra Santa. Els primers esments històrics són una mica posteriors, referint-se a l'abadia benedictina construïda en aquest període.
El centre històric de Sansepolcro va aconseguir la seva actual grandària al voltant de 1400, i cap al 1500 va rebre els seus murs per Giuliano dona Sangallo. Entre els qui ho van envoltar estan el Ducat de Milà, els Malatesta i després Florència.

## Turisme

Els llocs més interessants de visitar són:
* Abadia de Sant Bartomeu a Succastelli
* Convent de Montecasale
* Església del Bon Jesús
* Església de Sant Francesc
* Església de Sant Francesc Saveri amb l'annex Palazzo del Seminari
* Església de Sant Giovanni Batista
* Església de Sant Llorenç
* Església de Sant Miquel Arcàngel (Paradiso dei Cappuccini)
* Església de Sant Roc
* Església de Sant Agustí
* Església de Sant'Antoni Abat
* Església de Santa Maria dei Servi
* Església de Santa Maria delle Grazie
* Ex Església de Santa Chiara
* Ex Església de Santa Maria Magdalena
* Oratori de la Compagnia del Crocifisso
* Oratori de la Confraternitá della Morte

## Galeria fotogràfica

* Vista del poble
* Porta fiorentina
* Via Matteotti
* Llac de Montedoglio

## Ciutats agermanades

* Neuchâtel Suïssa
* Neuves-Maisons França
* Sinj Croàcia
# Província de Hannover

La Província de Hannover (en alemany Provinz Hannover) va ser una província del Regne de Prússia i de l'Estat Lliure de Prússia des del 1868 fins al 1946.

## Història

Durant la Guerra Austroprussiana, el Regne de Hannover havia intentat mantenir una posició neutral, juntament amb altres estats membres de la Confederació Germànica. Després que Hannover votés a favor de mobilitzar tropes de Confederació contra Prússia el 14 de juny de 1866, Prússia va veure això com una causa justa per declarar la guerra. Després de la guerra i la victòria prussiana, el Regne d'Hannover aviat va ser dissolt i annexionat a Prússia. La riquesa privada de la destronada Casa de Hannover va ser utilitzada per Otto von Bismarck per finançar els seus continus esforços contra Lluís II de Baviera.
Després de la Segona Guerra Mundial, al 1946, l'administració militar britànica va intentar recrear l'Estat de Hannover a partir de l'antic Regne de Hannover. Però aviat, a instàncies alemanyes, es va fusionar al nou Bundesland de la Baixa Saxònia, juntament amb els estats d'Oldenburg, Brunsvic i Schaumburg-Lippe, amb la ciutat de Hannover com a capital d'aquest nou estat.

## Vegeu també

* Províncies de Prússia

## Bibliografia

* Ernst Gottfried Mahrenholz: Ein Königreich wird Provinz – Über Hannovers Schicksalsjahr 1866. MatrtixMedia Verlag, Göttingen 2011, ISBN 978-3-932313-46-2.

## Enllaços externs

* Província de Hannover
* Provinz Hannover (Landkreise, Gemeinden und Gutsbezirke) 1910
* Les constitucions històriques de Hannover
# Savur

Savur (kurd: Stewrê; àrab: صور, Ṣawur; turc: Savur) és un districte de Mardin, província de Turquia.
El districte va ser creat el 1884 i la seva població el 2014 era de 29.026 habitants. El 1966 l'índex d'alfabetització a Savur era de l'11,1%. El districte destaca pels seus llocs històrics com Aynkamar, Ras-ıl Meydan, Ras-ıl Harf, Köprübaşı i llocs d'interès turístic, com ara la mesquita Ulucami, el castell de Savur i algunes mansions antigues als afores del castell.
El Premi Nobel Aziz Sancar va néixer en aquesta ciutat el 1946.

## Referències

* ↑ http://www.mardinkulturturizm.gov.tr/TR,56493/savur-ilcesi.html
* ↑ http://www.nufusu.com/il/mardin-nufusu
* ↑ http://dergipark.ulakbim.gov.tr/esosder/article/view/5000068032%5BEnllaç+no+actiu%5D
# La Bouza

La Bouza és un municipi de la província de Salamanca a la comunitat autònoma de Castella i Lleó. Limita amb Puerto Seguro a l'Est, Villar de Ciervo al Sud, amb Portugal a l'Oest i Puerto Seguro al Nord.

## Demografia

Evolució demogràfica :
| 1991 | 1996 | 2001 | 2004 |
| 79 | 72 | 67 | 68 |
# Parascorpaena mcadamsi

Parascorpaena mcadamsi és una espècie de peix pertanyent a la família dels escorpènids. Va ser descrit pel zoòleg estatunidenc Henry W. Fowler el 1938.

## Descripció

Fa 7 cm de llargària màxima. Els mascles grossos tenen una gran taca de color negre a la part posterior de l'aleta dorsal espinosa (les femelles i els joves no en tenen o és molt tènue).
És un peix marí, associat als esculls de corall i de clima tropical (30N-28°S) que viu fins als 37 m de fondària. Es troba des de l'Àfrica oriental fins a les illes Ducie, les illes Ryukyu, Rapa (illes Australs), Palau i les illes Marshall. S'amaga en els esculls de corall durant el dia i, generalment, només s'observa durant la nit.
És inofensiu per als humans.

## Referències

* ↑ Fowler, Henry W. «Descriptions of new fishes obtained by the United States Bureau of Fisheries steamer Albatross, chiefly in Philippine seas and adjacent waters» (en anglès). Proceedings of the United States National Museum, 85, 3032, 1938, pàg. 31–135. DOI: 10.5479/si.00963801.85-3032.31.
* 1 2 3 4 Capuli, Estelita Emily; Valdestamon, Roxanne Rei. «Parascorpaena mcadamsi (Fowler, 1938) McAdam's scorpionfish» (en anglès). Fishbase. [Consulta: 15 febrer 2021].
* 1 2 Kuiter, Rudie H. Pictorial guide to Indonesian reef fishes. Seaford, Vic., Australia: Zoonetics, 2001. ISBN 979-98188-0-X.
# Trinacional de la Sangha

La trinacional de la Sangha està situada a la conca nord-occidental del Congo, on es troben el Camerun, la República del Congo i la República Centreafricana; està registrada com a Patrimoni de la Humanitat des del 2012.
En formen part 3 parcs nacionals contigus, al Camerun el Parc Nacional de Lobéké, a la República Centreafricana el Parc Nacional Dzanga-Ndoki i a la República del Congo el Parc Nacional de Nouabalé-Ndoki, amb un total de 750.000 ha.
Una part molt important de la reserva no es troba afectada per l'activitat humana i té una àmplia gamma d'ecosistemes de boscos tropicals humits, amb una rica flora i fauna, incloent-hi el cocodril del Nil, i el peix tigre, que és un gran depredador. Hi habita també un nombrós grup d'elefants de les muntanyes, els goril·les occidentals de les terres baixes i els ximpanzés en perill d'extinció.
L'ambient del lloc ha conservat la continuïtat dels processos ecològics i evolutius a gran escala i de gran diversitat biològica, incloent-hi moltes espècies d'animals en perill d'extinció.

## Vegeu també

* Parc nacional de Lobéké.
* Parc nacional Dzanga-Ndoki.
* Parc Nacional de Nouabalé-Ndoki.

## Referències

* ↑ mondial, UNESCO Centre du patrimoine. «Trinational de la Sangha» (en francès). [Consulta: 18 febrer 2021].
# Sidi Bouabdelli

Sidi Bouabdelli (àrab سيدي بو عبد اللي) és una comuna rural de la província de Tiznit de la regió de Souss-Massa. Segons el cens de 2014 tenia una població total de 5.758 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Paula Trickey

Paula Trickey (Amarillo, 1966) és una actriu dels Estats Units. És coneguda pels seus papers a les sèries de televisió Pacific Blue, Beverly Hills 90210, Renegade, Sliders, One Tree Hill i The O.C., entre d'altres.

## Referències

* ↑ Lahon, Ankita «“Running Away” Cast: Meet the Stars of Lifetime’s New Movie». EarnTheNecklace.com, 21-04-2017 [Consulta: 4 abril 2021].
* ↑ Méndez, M. «Qué fue de los actores de la mítica serie Pacific Blue». As, 30-07-2017 [Consulta: 4 abril 2021].

## Enllaços externs

* Lloc oficial
# Mare de Déu de la Pietat de Bossòst

La Mare de Déu de la Pietat de Bossòst és una capella de Bossòst (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Capella de planta rectangular i d'una sola nau. En el seu interior hi ha dues arcades de fusta que reposen sobre columnes de maó massís adossades a la paret. La porta d'entrada està situada a la cara est. Consta d'una obertura i d'una espadanya al capdamunt. El presbiteri és encarat a oest (no té absis). A la paret de migdia hi ha incorporada una sagristia. La porta d'entrada és amb arc de mig punt i adovellada.

## Història

La dovella situada a la clau de la volta de l'arcada té una inscripció amb la data de construcció de la capella (any 1577).

## Referències

* 1 2 «Mare de Déu de la Pietat de Bossòst». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 29 març 2019].
# Schloßplatz (Wiesbaden)

Schlossplatz (en català, Plaça del castell) és una plaça situada al centre de Wiesbaden, Alemanya. Pren el seu nom del castell de Wiesbaden, construït entre 1837 i 1841, que hi està situat. El Parlament de Hessen és també en aquesta plaça. La plaça va ser completament reformada el 2004.

## Bibliografia

* Baedeker Wiesbaden Rheingau, Karl Baedeker GmbH, Ostfildern-Kemnat, 2001, ISBN 3879540764
* Gottfried Kiesow: Das verkannte Jahrhundert. Der Historismus am Beispiel Wiesbaden. Deutsche Stiftung Denkmalschutz, 2005, ISBN 3936942536
* Peter Schabe: Felix Genzmer – Stadtbaumeister des Historismus in Wiesbaden, Historische Kommission für Nassau, 1996

## Enllaços externs

* [ Schloßplatz - Lloc web oficial]
# Província de Massa i Carrara

La província de Massa i Carrara és una província que forma part de la regió de Toscana dins Itàlia. La seva capital és Massa.
És la més septentrional de la regió. Limita a l'oest amb Ligúria (província de La Spezia), al nord amb la regió d'Emília-Romanya (província de Parma i la província de Reggio de l'Emília), al sud amb la província de Lucca, i a l'oest té vistes al mar de Ligúria.
Té una àrea de 1.154,68 km², i una població total de 197.068 hab. (2016). Hi ha 17 municipis a la província.

## Referències

* ↑ Dades ISTAT

## Enllaços externs

* Pàgina provincial (italià)
# Valdehúncar

Valdehúncar és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica de Valdehúncar :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 180 | 178 | 206 | 214 | 214 | 221 | 207 | 207 | 198 | 194 |
# Sidi Mzal

Sidi Mzal (en àrab سيدي امزال, Sīdī Imzāl; en amazic ⵙⵉⴷⵉ ⵎⵣⴰⵍ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 1.701 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Paul Struck

Paul Friedrich Struck (6 de desembre de 1776 - 14 de maig de 1820 fou un compositor austríac. Es creu que fou deixeble de Haydn a causa de la semblança del seu estil amb el del mestre. Deixà gran nombre de composicions instrumentals, com un quartet per a dos violins, viola i violoncel; un altre per a piano, flauta i dos corns; una simfonia a gran orquestra; sonates per a clavecí i algunes peces vocals, amb acompanyament i sense.

## Referències

* ↑ van Beethoven, Ludwig; Gordon, Stewart. Piano Sonatas, Volume 1 (Nos. 1-8) (en anglès). Alfred Music, 2002, p. 5. ISBN 1457411059.
# Sidi Ouaaziz

Sidi Ouaaziz (àrab سيدي واعزيز) és una comuna rural de la província de Taroudant de la regió de Souss-Massa. Segons el cens de 2014 tenia una població total de 8.320 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Lae

Lae és la capital de la Província de Morobe i la segona ciutat més gran de Papua New Guinea, té 100.677 habitants (2012). Està prop del delta del riu Markham i a l'inici de l'autopista de les Terres Altes. Lae és el principal port de càrrega del país i el centre industrial de Papua Nova Guinea. Compta amb una Universitat de la Tecnologia.
Té un clima equatorial amb escassa variació de temperatura al llarg de l'any, la temperatura mitjana màxima és de 31 °C als mesos de desembre a març i la mínima de 28 °C als mesos de juny a agost. La temperatura mitjana anual és de 29,7 °C i la pluviometria mitjana anual és extremadament alta, de 4.636 litres, febrer és el mes menys plujós amb 234 litres i juliol el més plujós amb 526 litres.

## Ciutat agermanada

* Cairns, Queensland, Austràlia des de 1984

## Referències

* ↑ «lae.». Random House, Inc. [Consulta: 26 febrer 2014].
* ↑ «Lae City Council». morobepng.com. Arxivat de l'original el 2015-02-19. [Consulta: 16 setembre 2015].
* ↑ «Weatherbase: Historical Weather for Lae, Papua New Guinea». Weatherbase, 2011. Accés: 24 Novembre 2011.

## Enllaços externs

* Bombing of Lae
* Captured airfields at Lae
* Raising Australian flag at Lae
# Maynea puncta

Maynea puncta és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 28,2 cm de longitud total.

## Hàbitat

És un peix marí, de clima temperat i demersal que viu fins als 101 m de fondària.

## Distribució geogràfica

Es troba a la Província de Magallanes (Xile), l'Argentina i les Illes Malvines.

## Observacions

És inofensiu per als humans.

## Referències

* ↑ Cunningham R. O., 1871. Notes on the reptiles, amphibia, fishes, mollusca, and crustacea obtained during the voyage of H. M. S. 'Nassau' in the years 1866-1869. Trans. Linn. Soc. London v. 27. 465-502.
* ↑ BioLib (anglès)
* ↑ Jenyns, L., 1840-1842. Fish. A: The zoology of the voyage of H. M. S. Beagle, under the command of Captain Fitzroy, R. N., during the years 1832 to 1836. Londres: Smith, Elder, and Co. Issued in 4 parts: i-xvi + 1-172, Pls. 1-29.
* 1 2 3 4 FishBase (anglès)
* ↑ Anderson, M.E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* ↑ Anderson, M.E. i A.E. Gosztonyi, 1991. Studies on the Zoarcidae (Teleostei: Perciformes) of the southern hemisphere. IV. New records and a new species from the Magellan Province of South America. Ichthyol. Bull. J.L.B. Smith Inst. Ichthyol. 55:16 p.
* ↑ Nakamura, I., T. Inada, M. Takeda i H. Hatanaka, 1986. Important fishes trawled off Patagonia. Japan Marine Fishery Resource Research Center, Tòquio (Japó). 369 p.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Anderson, M.E. i V.V. Fedorov, 2004. Family Zoarcidae (Swainson, 1839). Eelpouts. Calif. Acad. Sci. Annotated Checklists of Fishes (34):58.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Organització Revolucionaria d'Estudiants d'Eelam

Organització Revolucionaria d'Estudiants d'Eelam (Eelam Revolutionary Organization of Students, EROS, també anomenada Eelam Revolutionary Organisers (EROS) fou una organització política tàmil de Sri Lanka, fundada el 1975 a Londres sota la direcció de Eliyathamby Ratnasabapathy.
Va iniciar poc després l'activitat armada a la part nord-est de Ceilan i va trobar cooperació amb els musulmans cingalesos. El 1976 els seus quadres es van estendre cap al nord i van col·laborar amb els Tigres d'Alliberament de Tamil Eelam, que encara era un moviment embrionari.
El 1980 EROS va patir una escissió de la que va sorgir el Front d'Alliberament Popular Revolucionari d'Eelam (Eelam People's Revolutionary Liberation Front, EPRLF).
El 1984 va formar part del Front Nacional d'Alliberament d'Eelam (format pels Tigres i altres grups) però el 1986 els Tigres van sortir de l'organització, que va desaparèixer.
El partit es va dividir i finalment es va dissoldre el 1987 i la majoria dels seus militants van passar als Tigres d'Alliberament de Tamil Eelam (LTTE).
Un dels membres del partit, Shankar Rajee, el va refundar i va participar amb aquest nom a les eleccions generals obtenint 13 escons però als anys noranta va començar a declinar. El 2005 va morir Rajee i el seu fill Nesan Thirunesan va agafar la direcció.